CELEX: 62021CN0192
Language: et
Date: 2021-03-26 00:00:00
Title: Kohtuasi C-192/21: Eelotsusetaotlus, mille on esitanud Tribunal Superior de Justicia de Castilla y León (Hispaania) 26. märtsil 2021 – Clemente versus Comunidad de Castilla y León (Dirección General de la Función Pública)

5.7.2021   
            
            
               ET
            
            
               Euroopa Liidu Teataja
            
            
               C 263/5
            
         
      Eelotsusetaotlus, mille on esitanud Tribunal Superior de Justicia de Castilla y León (Hispaania) 26. märtsil 2021 – Clemente versus Comunidad de Castilla y León (Dirección General de la Función Pública)
      (Kohtuasi C-192/21)
      (2021/C 263/07)
      Kohtumenetluse keel: hispaania
      
         Eelotsusetaotluse esitanud kohus
      
      Tribunal Superior de Justicia de Castilla y León
      
         Põhikohtuasja pooled
      
      
         Apellant: Clemente
      
         Vastustaja: Comunidad de Castilla y León (Dirección General de la Función Pública)
      
         Eelotsuse küsimused
      
      
                  1)
               
               
                  Kas tööandjate ja töövõtjate vaheliste üldorganisatsioonide (Euroopa Tööandjate Föderatsioon, Euroopa Riigiosalusega Ettevõtete Keskus ja Euroopa Ametiühingute Konföderatsioon) vahel 18. märtsil 1999 sõlmitud raamkokkuleppe tähtajalise töö kohta, mis on lisatud nõukogu 28. juuni 1999. aasta direktiivile 1999/70 (1), klausli 4 lõikes 1 kasutatud mõistet „võrreldav alatine töötaja“ tuleb tõlgendada nii, et teenistusastme asutusesisese konsolideerimismenetluse raames tuleb töö, mida tegi koosseisuline ametnik enne selle staatuse saamist ajutise teenistujana, võrdsustada teise koosseisulise ametniku tööga?
               
            
                  2)
               
               
                  Kas tööandjate ja töövõtjate vaheliste üldorganisatsioonide (Euroopa Tööandjate Föderatsioon, Euroopa Riigiosalusega Ettevõtete Keskus ja Euroopa Ametiühingute Konföderatsioon) vahel 18. märtsil 1999 sõlmitud raamkokkuleppe tähtajalise töö kohta, mis on lisatud nõukogu 28. juuni 1999. aasta direktiivile 1999/70, klausli 4 lõiget 1 tuleb tõlgendada nii, et nii asjaolu, et seda aega on juba hinnatud ja arvesse võetud koosseisulise ametniku staatuse andmisel, kui ka ametnikukarjääri vertikaalne mudel liikmesriigi õiguses on objektiivsed põhjused, mis õigustavad seda, et koosseisulise ametniku töötamist enne selle staatuse saamist ajutise teenistujana ei võeta teenistusastme asutusesiseseks konsolideerimiseks arvesse?
               
            
         (1)  Nõukogu 28. juuni 1999. aasta direktiiv 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta (EÜT 1999, L 175, lk 43; ELT eriväljaanne 05/03, lk 368).